Versindaba » hans du plessis
Hans du Plessis is in Pretoria gebore en matrikuleer aan die Afrikaanse Hoër Seunskool, Pretoria. Hy studeer voorgraads aan UP en behaal ŉ doktorsgraad in Afrikaanse taalkunde aan UNISA in 1975. Daarna studeer hy by verskillende geleenthede in die VSA, o.a. aan Harvard. Na ses jaar onderwys word hy Lektor in Afrikaanse Taalkunde aan UNISA en RAU. In 1981 word hy professor in Afrikaanse Taalkunde aan die PUK en in 1990 Direkteur van die ATKV-Skryfskool van die Noordwes-Universiteit. Meer as honderd en vyftig publikasies het reeds van hom verskyn, waaronder artikels en taalkundeboeke. Hy debuteer in 1978 as skeppende skrywer en sedertdien publiseer hy elf boeke. Hy ontvang verskeie pryse vir sy skryfwerk. Kyk ook na Hans se Fotobeeld.
Ek hoor dis mooi vanjaar
‘n tarentaal se fluit hoort grys
in hierdie heilige stilte tuis,
en iewers agter rooi duine
brul ‘n broeis volstruis.
My oë kan sig verstaar
kameeldoring het mos ‘n swart manier
van wag in droë sand van ‘n wit rivier
vir die driedoring om tog net weer
lente soos ‘n geel boodskap uit te stuur.
ek vryf die muskus pronkerig soet
uit die wit van ‘n bok se laaste groet,
dagbreek prikkel growwe sout
en die aand smaak na doringhout.
en ril as die son hitsig tas
oor bene boesmangras,
en wilde wind se heupe beur
teen my warm wange vas.
Ons ontmoet mekaar
U het hierdie sonderlinge land
tussen skurwe berge ingeplant.
Dis net ‘n God wat so kan speel
tussen ysterklip en droe sand.
TIEN HAIKOE VIR DIE VREDEFORTKOEPEL
METEORIET Deur die donker klief
`n klipvuis en klap lewe
uit die aarde uit.
`n Asem jaag oor yslike nagte en vee ons winternis weg.
Jy maak so silwer
sonder droë woorde sin
wat my skoon verstom.
Vang reën en son in
die bakhand van jou lyf waar
lewe kliphart klop.
Veerlig dwarrel herfs
van kil takke los en broei
nóg `n lente uit.
Toe staan stof uit stof
en oorheers die aarde op grond van sy bestaan.
En ons koepel skeur
al langs perforasies van
Nou moet dier en duif hees van die rook en roet vir
byl en treksaag boet.
Heer, ons paaie lê
uitgeteer oor brûe met water onderdeur.
Vuis van swael en vuur gaan duskant ons Groot Ekskuus weer kom asem haal.
© Hans du Plessis. November 2009
(2 van die haikoe is gebruik by ‘n kunsuitstalling van Strijdom van der Merwe)
PSALM 2 Nou vi wat woelie wêreld
en dink heidense goeterse?
Hulle se voormanne span saam
ennie kapteinse hou krygsraad
tenie Jirre en Hom Koningkjent.
Hille sê hille gat spanriem breek
en orie Jirre se kraalmuur spring.
Ma da bo innie jimmel skerie Jirre met hille gek, en Hy sit lag vi hille yt.
Toe praat Hy mette rowwe stem
lat hille sos bang kjennerse bewe:
“Ek het oppie Grootdyn geloop gesit
en hom self die Koningskjent gemaak.”
Lat ek vertel vannie Jirre se beslyt,
die Jirre het gekom en vi my gesê: “Jy’s my Mankjent! Hierielike vedag
het Ek nou self vi Jou gekom gesalf.
Vra net: Jy kan die mense by My erwe,
en die aarde vi jou tot in sy hoeke vat. En vi dies wat swaar lyster,
vat jy die koevoetyster en
slat hille sos kleipotte plat!
Voorman, gebryk tog jou se kop,
en lyster vi my, slim advokaat:
hou op dink jysie Jirre se maat,
jyse lammerskaap in Hy se trop.
Kom dien My Koningkjent,
lat Hy nie kan kwaad worre, ennie beerlou innie voetpad
vi jille lat kom voorsit nie.
Weet jy hoe gelikkig is hy
wat innie Jirre se skerm bly?
Uit: Verindaba 2007, Marlise Joubert [samesteller], Protea Boekhuis, 2007
Bio's & gedigte	Bio's & gedigte2	antjie krog	Tuisblad	Allenig moet ek bed toe gaan	Gedigte (Inhoud)	hans du plessis	Translations/Vertalings	Gedigte: Afrikaans en Nederlandstalige